Source: http://www.gazetasv.ro/poli-galai-rapid-cfr-25/
Timestamp: 2018-05-27 07:56:37+00:00

Document:
Poli Galaţi – Rapid CFR: 2-5 | GazetaSV.ro
Poli Galaţi – Rapid CFR: 2-5
Rapid Suceava a reuşit a treia victorie consecutivă în campionat, după ce s-a impus, cu un spectaculos scor de 5-2, pe terenul formaţiei Poli Galaţi, într-un meci desfăşurat pe terenul “Siderurgistul” şi care a contat pentru penultima etapă a turului Ligii a 3-a.
Aflată în faţa ultimei deplasări din această toamnă, trupa antrenată de Bogdan Tudoreanu a tras primul semnal de alarmă la poarta gazdelor în minutul 20, când Semeghin a centrat perfect în careu, dar Ghiviziu a reluat mingea cu capul peste transversală. Presiunea “ceferiştilor” avea să se concretizeze la o jumătate de oră de la startul jocului, când acelaşi Semeghin a luat o acţiune pe cont propriu în banda stângă, a pasat excelent în gura porţii şi Romaniuc a îndeplinit o simplă formalitate, deschizând scorul cu un şut cu latul din cinci metri. Oaspeţii şi-au dublat avantajul în partida de pe malul Dunării cu trei minute înainte de pauză, când Golofca a trimis un şut centrare în careul gălăţean, portarul Vlasie a gafat ca în curtea şcolii şi Fl. Plămadă a împins balonul în plasa pentru un liniştor scorul de 2-0 la pauză.
“Alb-vişiniii” au abordat mult mai relaxaţi repriza secundă, iar acest lucru avea să-i coste, Coman reuşind să reducă din diferenţa de pe tabela la cinci minute de la reluarea jocului, în urma unei bălbâieli a defensivei sucevene. “Ceferiştii” au replicat în minutul 73, când Semeghin a executat o lovitura liberă, goalkeeperul advers a respins mingea în faţa şi nou-intratul Ionesi a refăcut ecartul oaspeţilor cu o execuţie din preajma porţii. Peste numai două minute, acelaşi Ionesi a urmărit o pasă în adâncime, a luat prim-planul fundaşilor gălăţeni şi a bifat dubla cu un şut la colţul lung. Scorul a luat proporţii în minutul 88, când nou-intratul Duman a preluat o minge pe piept la 25 de metri de poarta “poliştilor” şi a înscris golul cinci al rapidiştilor cu un voleu superb ce a poposit în viclul porţii apărate de Vlasie. Ultimul gol al întâlnirii avea să vină în minutele de prelungiri, cand Sterian a scăpat pe contraatac, a trecut în dribling de Pascal şi a închis tabela la 2-5.
Rapid: Pascal – Şuleru, Fl. Plămadă, Ailenei, Oniu – Sumanariu, Ghiviziu, Romaniuc, Semeghin – Golofca, I. Plămadă. Antrenori: Bogdan Tudoreanu şi Ion Buzoianu. Au mai intrat: Ionesi, Duman, Stănescu şi Doroftei.
CSM Paşcani – Oţelul II Galaţi 3-1
ASC Bacău – Ceahlăul II Piatra Neamţ 2-0
CS Panciu – CSM Focşani 1-0
Cetatea Târgu Neamţ – ABC Stoicescu 1-0
Politehnica Galaţi – Rapid Suceava 2-5
CSM Râmnicu Sărat a stat în această rundă
1.	ACS Bacău	13	10	1	2	26-6	31
2.	Petrotub Roman	13	8	5	0	29-7	29
3.	Rapid Suceava	13	9	2	2	24-8	29
4.	CS Panciu	13	7	3	3	14-9	24
5.	CSM Râmnicu Sărat	13	7	1	5	22-15	22
7.	CSM Paşcani	13	5	3	5	12-13	18
8.	Aerostar Bacău	13	5	3	5	14-18	18
9.	Ceahlăul II Piatra Neamţ	13	5	1	7	14-23	16
10.	FCM Dorohoi	13	3	4	6	12-15	13
11.	Oţelul II Galaţi	13	4	1	7	20-25	13
12.	ABC Stoicescu Buzău	13	3	3	7	13-22	12
13.	Cetatea Târgu Neamţ	13	3	3	7	10-25	12
14.	CSM Focşani	13	2	4	7	9-22	10
15.	Politehnica Galaţi	13	2	1	10	16-31	7
Scrie un comentariu! la "Poli Galaţi – Rapid CFR: 2-5"

References: CSM 
 CSM 

CSM 
	CSM 
	CSM 
	CSM